128 
ophobes betydelige Mængder af Grankogler, som endnu indeholder 
en Del Frø, navnlig i Koglens nedre Ende, som har været ind¬ 
kilet i Træet og derfor er urørt af Spetten. Disse paa Jorden lig¬ 
gende Kogler kan godt holde sig „lukkede", saa at de tilbageblevne 
Frø ikke falder ud. — Her ved Agersø fandtes adskillige Gran¬ 
kogler, som først var hakkede af Spetter og derpaa gnavede for¬ 
neden af Egern.Fig. 1 viser saadan dobbeltbehandlede Kogler. 
Skønt Egernet paa nævnte Tidspunkt har udnyttet alt, hvad det 
har kunnet opdrive af spiseligt Granfrø i Partiet ved Agersø, har 
det øjensynlig knebet haardt for det at klare sig. Det slutter jeg 
deraf, at Egernet havde grebet til et Næringsmiddel, der næppe 
kan „skæppe“ ret meget, skulde man synes. Det var mig paafal¬ 
dende, at der under nogle store Graner laa et helt Lag afSmaagrene, 
som afveg fra de Kviste, man saa hyppig finder i Granskoven, og 
som Stormene har knækket af, ved, at de var omtrent ens lange 
og i det hele taget havde et ensartet Udseende: det var lutter 
aargamle Skud, som var gnavede over netop ved Grunden, saa at 
Knopskællene (som Regel) lige var komne med, og her bar en 
Kreds af Knopper, der var udhulede. Egernet havde oppe i Træ¬ 
erne bidt Skuddene af, gnavet med Fortænderne ind i Knopperne, 
tømt dem for Indholdet og saa ladet Skuddene falde til Jorden, 
hvor de efterhaanden dyngedes op under Træerne. At det var sket 
for nylig, fremgik af, at de afbidte Grene endnu bar friske Naale, 
og at Bidfladen var ganske frisk. 
Slige under Graner massevis aflejrede Smaagrene har forlængst 
været iagttaget af Forstmænd; men det varede længe, inden man 
lærte at tyde dem paa rette Maade. Man kaldte dem „Abspriinge 
og nærede den besynderlige Anskuelse om dem, at det var Træet 
selv, som kastede disse Skud af for at sikre sig mod at blive over¬ 
læsset med Kogler — „Absprunge“ne er nemlig Skud, paa hvilke 
der sidder Knopper til Hanblomster. Andre mente, at det var Fugle, 
som brækkede disse Skud af, snart Mejser, snart Kvæker, Kors¬ 
næb, Kærnebider osv.; eller det skulde være Vinden, der havde 
1) Jeg har for Resten ogsaa i gode Kogleaar set Egernet tage Kogler fra 
Spettens Hakkesteder og underkaste dem en Efterbehandling. Slige dob¬ 
beltbehandlede Kogler er derfor ingenlunde helt sjeldne; de synes dog 
ikke at være omtalte i Litteraturen. 
